Борис Младенов-Young
Рапсодия в бяло

chitanka.info

Във болницата всичко беше бяло.

Като отворих белите врати,

отвред под слънце, ярко заблестяло,

безкрайна белота ме заслепи.

Намерих се сред бели коридори

в тържествена безмълвна тишина;

бял свят в тоз миг пред мене се разтвори

и лудо щастие ме завладя.

Като на сън сновеше персонала,

в усилен труд край белите легла;

облечен като тях в престилка бяла

внезапно се почувствах у дома.

От този ден до края на живота

тук в бяла обстановка ще работя!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.